Zápisnica

z 25. zasadania Obecného zastupiteľstva v Ľubietovej

**konaného 3. januára 2014 o 1800 hod v zasadačke OcÚ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov: -**  9

Zasadanie OcZ otvoril a viedol starosta obce Ing. Pavel Zajac. Podľa prezenčnej listiny bolí prítomní 3 poslancov a náhradník za poslanca Ivana Debnára, ktorý sa vzdal mandátu poslanca z osobných dôvodov.

**Starosta obce predložil na schválenie nasledovný program:**

1. Otvorenie
2. Sľub poslanca
3. Voľba návrhovej komisie
4. Kontrola plnenia uznesení
5. Rozpočet obce na rok 2014
6. Majetok obce
7. Rôzne
8. Diskusia
9. Záver
10. Otvorenie

Starosta obce privítal prítomných a požiadal poslancov, a navrhol, aby prvým bodom programu bol sľub poslanca Ing. Pavla Potančoka, aby zasadanie obecného zastupiteľstva bolo uznášania schopné. Poslanci pripomienky k zmene nemali.

**Sľub poslanca**

K 1.12.2013 sa vzdal mandátu poslanca Ivan debnár z rodinných dôvodov, podľa výsledku volieb bol náhradníkom Ing. Pavol Potančok, ktorého Ing. Pavel Zajac informoval, že nastupuje ako poslanec obecného zastupiteľstva v Ľubietovej. Ing. Pavol Potančok mandát neodmietol a zložil sľub poslanca.

UZNESENIE č.OcZ 25-1/2014

Obecné zastupiteľstvo v Ľubietovej

**berie na vedomie**

odstúpenie poslanca obecného zastupiteľstva Ivana Debnára z osobných dôvodov

**schvaľuje**

zloženie sľubu poslanca Ing. Pavla Potančoka

**berie na vedomie**

správu mandátovej komisie, že Ing. Pavol Potančok je podľa výsledkov komunálnych volieb

náhradníkom a nie sú zákonné prekážky, aby vykonával funkciu poslanca Obecného

zastupiteľstva v Ľubietovej

Za : Čief Martin, Daniel Kenický, Bc. Majerová Jana,

Proti : -

Zdržal sa : Ing. Pavol Potančok

Nehlasoval : -

Uznesenie bolo prijaté

Obecné zastupiteľstvo bolo zložením sľubu Ing. Pavla Potančoka uznášania schopné a pokračovalo v rokovaní podľa predloženého programu. Rozpočet obce Ľubietová nebude možné prijať, nakoľko nie je prítomná väčšina poslancov.

**Schválenie programu rokovania**

UZNESENIE č. OcZ 25 – 2/2014

Obecné zastupiteľstvo v Ľubietovej

**schvaľuje**

program zasadnutia obecného zastupiteľstva v Ľubietovej

Za : Čief Martin, Daniel Kenický, Bc. Majerová Jana, Ing. Pavel Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Určenie overovateľa a zapisovateľa zápisnice**

Starosta obce určuje za zapisovateľa zápisnice Zuzanu Kútnu a overovateľov zápisnice Bc. Janu Majerovú a Martina Čiefa

1. Voľba návrhovej komisie

UZNESENIE č.OcZ 25 - 3/2014

Obecné zastupiteľstvo v Ľubietovej

Obecné zastupiteľstvo v Ľubietovej

**volí**

návrhovú komisiu v zložení:

predseda Bc. Jana Majerová

člen Ing. Pavol Potančok

člen Daniel Kenický

Za: Čief Martin,Daniel Kenický, Bc. Majerová Jana, Ing. Pavel Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Kontrola plnenia uznesení**

Kontrolu plnenia uznesení z predchádzajúceho zastupiteľstva previedol starosta obce Ing. Pavel Zajac. Všetky body boli splnené.

UZNESENIE č.OcZ 25-4/2014

Obecné zastupiteľstvo v Ľubietovej

**berie na vedomie**

kontrolu plnenia uznesení prednesenú starostom obce Ing. Pavlom Zajacom

Za : Čief Martin, Daniel Kenický, Bc. Majerová Jana, Ing. Pavel Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Hlavný kontrolór obce Ľubietová**

Ing. Filip Flaška sa k 30.9.2013 vzdal z dôvodu pracovnej zaneprázdnenosti funkcie hlavného kontrolóra obce. Obec Ľubietová vyhlásila výberové konanie a voľba hlavného kontrolóra prebehla 22.11.2013 v zasadačke obecného úradu za prítomnosti všetkých poslancov obecného zastupiteľstva. Starosta obce sa z pracovných dôvodov na voľbe hlavného kontrolóra nezúčastnil. Poverená bola Bc. Jana Majerová, ktorá zápisnicu o voľbe kontrolóra podpísala a taktiež dvaja overovatelia zápisnice.

V druhom kole volieb bol zvolený Ing. Pavel Kútny.

Zápisnica z volieb hlavného kontrolóra bude súčasťou tejto zápisnice.

Je nutné, aby bolo prijaté uznesenie o schválení Ing. Pavla Kútneho do funkcie hlavného kontrolóra.

Diskusia k tomuto bodu programu nebola

UZNESENIE č.OcZ 25- 5/2014

Obecné zastupiteľstvo v Ľubietovej

**berie na vedomie**

zápisnicu z voľby hlavného kontrolóra obce Ľubietová, konanej 22.11.2013

**volí**

Ing. Pavla Kútneho za hlavného kontrolóra obce Ľubietová

**poveruje**

starostu obce Ing. Pavla Zajaca uzatvorením pracovnej zmluvy na funkciu hlavného

kontrolóra obce Ľubietová s Ing. Pavlom Kútnym, od 7.1.2014

Za : Čief Martin, Kenický Daniel

Proti : Bc. Jana Majerová

Zdržal sa : Ing. Pavol Potančok

Nehlasoval : -

**Uznesenie nebolo prijaté**

Ing. Pavel Kútny sa po hlasovaní vyjadril, že bol riadne zvolený a nechápe, prečo je potrebné uznesenie obecného zastupiteľstva, keď bola podpísaná zápisnica z volieb a boli dodržané všetky právne postupy.

Ing. Peter Sedláček – aký je vlastne problém so zvoleným kontrolórom

Ing. Pavel Zajac – je nutné uznesenie obecného zastupiteľstva, uznesenie nebolo prijaté, je nutné preveriť ďalší postup s právnikom obce JUDr. Stanislavom Hlinkom. Ďalšie zastupiteľstvo je plánované na 17.1.2014 a tam sa hlavný kontrolór obce dorieši.

**Rozpočet obce**

Z dôvodu nedostatočného počtu poslancov na rokovaní obecného zastupiteľstva nie je možné o rozpočte obce na rok 2014 hlasovať

**Majetok obce**

Boli prerokované žiadosti občanov o odkúpenie pozemkov, ktoré dlhodobo užívajú ale sú vo vlastníctve obce

Olga Čiefová s manželom, bytom Rôšt 503/7, Ľubietová – odkúpenie záhrady

Bc. Jana Majerová sa pri tomto bode vyjadrila, že sa jej cena stanovená znaleckým posudkom zdá vysoká.

Starosta obce povedal, že je to pozemok – záhrada v centre obce a preto je cena vyššia.

UZNESENIE č.OcZ 25- 6/2014

**s c h v a ľ u j e**

odpredaj parcely KN C 834 záhrada o výmere 132 m2 pre kupujúcich Oľgu Čiefovú s

manželom Ľubomírom, bytom Rôšt 503/7, Ľubietová, za cenu znaleckého posudku

č. 260/3013 1570 €. Kupujúci zaplatí cenu znaleckého posudku a kolok na návrh na vklad

do katastra nehnuteľností 66 €.

Obec odpredáva parcelu priamym predajom zmysle § 9a ods. 8 písm. b zákona 138/91 Zb.

o majetku obcí, lebo predmetná parcela je dlhodobom užívaní žiadateľov.

Za: Čief Martin, Kenický, Bc. Majerová Jana, Ing. Pavel Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

UZNESENIE č.OcZ 25-7/2014

Obecné zastupiteľstvo v Ľubietovej

**schvaľuje**

odpredaj parcely KN – C 467/3 záhrada o výmere 728 m2 pre kupujúcich Júliu Majerovú.

Antona Jezného, Jozefa Jezného a Miroslava Jezného, za cenu znaleckého posudku č.

258/2013 1594 €. Kupujúci zaplatí cenu znaleckého posudku a kolok na návrh na vklad

do katastra nehnuteľností 66 €.

Obec odpredáva parcelu priamym predajom zmysle § 9a ods. 8 písm. b zákona 138/91 Zb.

o majetku obcí, lebo predmetná parcela je dlhodobom užívaní žiadateľov.

Za : Čief Martin, Kenický, Bc. Majerová Jana, Ing. Pavel Potančok

Proti : -

Zdržal sa :

Nehlasoval : -

**Uznesenie bolo jednomyseľne prijaté**

UZNESENIE č.OcZ 25-8/2014

Obecné zastupiteľstvo V Ľubietovej

**schvaľuje**

odpredaj parcely KN C 1372/13 TTP o výmere 116 m2 za cenu znaleckého posudku č. 257/2013 930 €, pre kupujúceho Ľuboša Sassmana s manželkou Eleonórou, bytom

Nerudova 83, Bratislava.

Kupujúci zaplatí cenu znaleckého posudku a kolok na návrh na vklad do katastra

nehnuteľností 66 € a cenu geometrického plánu.

Obec odpredáva parcelu priamym predajom zmysle § 9a ods. 8 písm. b zákona 138/91 Zb.

o majetku obcí, lebo predmetná parcela je dlhodobom užívaní žiadateľov.

Za: Čief Martin, Bc. Jana Majerová, Ing. Pavol Potančok

Proti : Daniel Kenický

Zdržal sa :-

Nehlasoval : -

**Uznesenie bolo prijaté**

UZNESENIE č.OcZ 25-8/2014

Obecné zastupiteľstvo v Ľubietovej

**s ch v a ľ u j e**

odpredaj parcely KN C 1432/5 TTP o výmere 532 m2 a KN C 578/1 zastavané plochy a nádvoria o výmere 102 m2 pre kupujúcu Máriu Grofčíkovú, za cenu znaleckého posudku

č. 259/2013 1290 €.

Kupujúci zaplatí cenu znaleckého posudku a kolok na návrh na vklad do katastra

nehnuteľností 66 € a cenu geometrického plánu.

Obec odpredáva parcelu priamym predajom zmysle § 9a ods. 8 písm. b zákona 138/91 Zb.

o majetku obcí, lebo predmetná parcela je dlhodobom užívaní žiadateľky

Za : Martin Čief, Bc. Jana Majerová, Daniel Kenický, Ing. Pavol Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Prenájom obecných priestorov**

Pani Linda Mandyčevská a Katarína Hrušková si ku koncu rok 2013 podali žiadosti o predĺženie nájomných zmlúv na prevádzku kaderníctva. Obecné zastupiteľstvo v predchádzajúcom období schválilo prenájom len na pol roka, preto je nutné zmluvy predĺžiť.

Ing. Pavel Zajac poveril Ing. Pavla Potančoka, ktorý prevezme funkciu predsedu stavebnej komisie a komisie životného prostredia vypracovaním nových podmienok prenájmu obecných priestorov.

UZNESENIE č.OcZ 25-10/2014

Obecné zastupiteľstvo v Ľubietovej

**s ch v a ľ u j e**

prenájom obecných priestorov pre Lindu Mandyčevskú a Katarínu Hruškovú za podmienok

predchádzajúcej zmluvy do konca roka 2014.

Za : Martin Čief, Bc. Jana Majerová, Daniel Kenický, Ing. Pavol Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

**Rôzne**

Rudolf Gerhard s manželkou podali žiadosť o prenájom obecnej parcely, ktorá susedí s parcelou na ktorej stojí ich rodinný dom. Parcelu by chceli užívať z dôvodu, aby nedochádzalo k zaburiňovaniu ich pozemku.

UZNESENIE č.OcZ 25-11/2014

Obecné zastupiteľstvo v Ľubietovej

**s ch v a ľ u j e**

prenájom parcely KN C 1186/16 TTP o výmere 1017 m2 za cenu 18 €/ha pre Rudolfa

Gerharda s manželkou, bytom Ľubietová č.

Za : Martin Čief, Bc. Jana Majerová, Daniel Kenický, Ing. Pavol Potančok

Proti :

Zdržal sa : -

Nehlasoval : -

**Uznesenie bolo jednomyseľne prijaté**

Milan Chebeň s manželkou Evou podali žiadosť na vysporiadanie parcely, ktorá je ich vlastníctvom ale nie je užívania schopná, nakoľko časť z nej zaberá lesná cesta do lokality Vápenica.

Obec Ľubietová dala vypracovať geometrický plán na základe ktorého bola presne určená výmera pozemkov, ktoré obec od menovaného odkúpi.

Daniel Kenický – prečo pán Chebeň nejedná s obecnými lesmi ale s obcou

Ing. Pavel Zajac – jedná s vlastníkom pozemku

UZNESENIE č.OcZ 25-12/2014

Obecné zastupiteľstvo v Ľubietovej

**s c h v a ľ u j e**

odkúpenie parcely KN C 2028/2 zastavané plochy a nádvoria o výmere 610 m2 a

parcelu KN C 1637/2 zastavané plochy a nádvoria o výmere 57 m2 od predávajúceho

Milana Chebeňa s manželkou Evou za cenu 2 €/m2 za účelom vysporiadania lesnej

cesty do Vápenice

Za : Martin Čief, Bc. Jana Majerová, Daniel Kenický, Ing. Pavol Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Obec Ľubietová dostala ponuku od firmy Envirotrend na vypracovanie projektu na multifunkčné ihrisko, ktoré by sa malo postaviť na mieste tenisového ihriska. Stavebná komisia bola preveriť rozmery ihriska a celková plocha vyhovuje výstavbe multifunkčného ihriska.

Celkové náklady na vypracovanie projektovej dokumentácie sú 2600 €, ktoré je možné rozdeliť na viac splátok.

Ing. Pavol Potančok – je možné, že hoci budeme mať vypracovaný projekt, multifunkčné ihrisko nakoniec nepostavíme?

Ing. Pavel Zajac – odpovedal, že aj to sa môže stať.

Bc, Jana Majerová – opýtala sa starostu obce, či sú financie na projekt a či bolo vypracovanie projektu zahrnuté do rozpočtu

Ing. Pavel Zajac – rozpočet je navrhnutý ako prebytkový, náklady na vypracovanie PD sa dajú zahrnúť do rozpočtu v priebehu roka, nemáme naplánovanú žiadnu investičnú akciu okrem dofinancovania rekonštrukcie námestia

Daniel Kenický – je cena 2600 € za vypracovanie PD konečná, nebude sa v priebehu realizácie navyšovať?

Ing. Pavel Zajac – cena je konečná s možnosťou rozdelenia platby do viacerých splátok

UZNESENIE č.OcZ 25-13/2014

Obecné zastupiteľstvo v Ľubietovej

**s c h v a ľ u j e**

cenovú ponuku a zmluvu s firmou Envirotrend vo výške 2600 € za účelom vypracovania

projektovej dokumentácie na výstavbu viacúčelového ihriska pre obec Ľubietová.

Za: Martin Čief, Bc. Jana Majerová, Daniel Kenický, Ing. Pavol Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Ing. Pavel Kútny požadoval doklady o čerpaní rozpočtu za rok 2013, starosta obce Ing. Pavel Zajac povedal, že keď budú doúčtované všetky doklady, môže do toho nahliadnuť.

Bc. Jana Majerová podotkla, či je správne dávať doklady, keď pán Kútny nebol dnes zvolený zastupiteľstvo za hlavného kontrolóra.

Na obecný úrad bola dnes podaná žiadosť o sociálnu výpomoc pre Jaroslava Ťažkého, ktorý je nezamestnaný a nepoberá žiadne dávky, sociálna výpomoc by mala byť použitá na zaplatenie exekučného príkazu z dôvodu nezaplatených faktúr za dodávku vody.

V rozpočte na rok 2014 je naplánované pre sociálnu komisiu 2000 €, z ktorých sa realizuje aj sociálna výpomoc, nakoľko žiadosť bola odoslaná na posúdenie Mgr. Kataríne Šimunovej, musíme počkať na jej vyjadrenie.

p. Beniačov – nie je správne, že takýmto spôsobom obec ľudí rozmaznáva a potom sa spoliehajú na to, že obec za nich zaplatí dlhy, je potrebné výchovne pôsobiť

p. Chládek – skonštatoval, že nie je ochota pomôcť a došlo k slovnej potýčke medzi ním a Bc. Janou Majerovou, ktorá povedala, že si vyprosí, aby pán Chládek útočil na poslancov, hoci o celej veci ešte nebolo rozhodnuté

Ing. Pavel Potančok – keď mu odmietla pomôcť rodina je rozumné, aby mu pomohla obec, aby nám nepribúdali bezdomovci.

p. Zajacová – k voľbe hlavného kontrolóra obce sa spýtala Bc. Jany Majerovej, či bola voľba hlavného kontrolóra tajná a nebola na riadnom zasadaní obecného zastupiteľstva, či je pravda, že pri voľbách hlavného kontrolóra hlasovali dvaja rodinný príslušníci za kandidátov na hlavného kontrolóra, ďalej podotkla, že je nedôstojné, keď majú hlasovať verejne, tak sa zasadania zastupiteľstva nezúčastnia

Bc. Jana Majerová – voľby boli tajné ale je pravda, že dvaja rodinný príslušníci hlasovali za kandidátov, ktorí sú ich príbuzný

Ďalej p. Zajacová požiadala o zhotovenie tabuliek do zrekonštruovaného parku – zákaz chodiť po výsadbách – nakoľko sa dostala do slovnej potýčky s riaditeľkou škôlky, ktorá sa nedostatočne venovala deťom, a deti poškodzovali výsadbu, ktorá ešte nie je dostatočne zakorenená.

B. Chládek skonštatoval, že učiteľky deti nezvládajú

Ing. Peter Sedláček – povedal, že hlavný kontrolór bol právoplatne zvolený a už mal nastúpiť do funkcie, nech je to ktokoľvek, nakoľko nie je žiadna kontrola na obecných spoločnostiach a na obci tiež nie. Opýtal sa tiež novozvoleného poslanca Ing. Pavla Potančoka, prečo za všetky ostané uznesenia hlasoval, len za hlavného kontrolóra nie a nakoniec požiadal starostu obce Ing. Pavla Zajaca, aby upozornil súkromne hospodáriacich roľníkov na povinnosť, vyčistiť cestu od nánosu hliny a bahna po celej ulici na Rôšte, táto povinnosť vyplýva aj z cestného zákona.

Ing. Pavel Zajac informoval obecné zastupiteľstvo o rozhodnutí pani Viktórie Kenickej, bytom Huta 117, ktorá je dlhodobo v domove opatrovateľskej služby, ktorý chce svoj dom darovať obci.

Prijatie daru musí obecné zastupiteľstvo potvrdiť uznesením.

UZNESENIE č.OcZ 25-14/2014

Obecné zastupiteľstvo v Ľubietovej

**s c h v a ľ u j e**

prijatie daru od pani Viktórie Kenickej, rodinný dom Huta č. 117

Za: Martin Čief, Bc. Jana Majerová, Daniel Kenický, Ing. Pavol Potančok

Proti : -

Zdržal sa : -

Nehlasoval : -

**Uznesenie bolo jednomyseľne prijaté**

Ku koncu rokovania obecného zastupiteľstva prišla aj Mgr. Katarína Šimunová, ktorá potvrdila, že sociálna výpomoc pre p. Ťažkého sa môže z rozpočtu použiť, ale tak, že peniaze sa vyplatia priamo exekútorovi, aby p. Ťažký neprišiel o dom.

Po vyčerpaní všetkých bodov programu starosta obce rokovanie obecného zastupiteľstva ukončil.

Overovateľ:

Bc. Jana Majerová ............................................................

Martin Čief ............................................................

Starosta obce :

Ing. Pavel Zajac ...........................................................